Na temelju članka 87. stavka 4. Zakona o službenicima i namještenicima u lokalnoj i područnoj (regionalnoj) samoupravi  („Narodne novine“ broj 86/08, 61/11, 4/18, 96/18 i 112/19) te članka 40. Statuta Općine Erdut („Službeni glasnik Općine Erdut” broj 91/21., 97/23. i 99/23. ) načelnik Općine Erdut dana 19.02. 2025. godine donosi

**ODLUKU**

**o visini naknade za rad mentora koji prati rad vježbenika**

**Članak 1.**

Ovom Odlukom utvrđuje se visina naknade za rad mentora koji prati rad vježbenika u Jedinstvenom upravnom odjelu Općine Erdut, osposobljava ga za obavljanje poslova praktičnim radom i učenjem po utvrđenom programu, daje mu potrebne upute i smjernice za rad te mu pomaže u pripremi za polaganje državnog stručnog ispita.

**Članak 2.**

Utvrđuje se naknada za rad mentora koji za vrijeme trajanja vježbeničkog staža prati rad vježbenika, daje mu potrebne upute i smjernice za rad u visini od 10% bruto plaće i isplaćuje se mjesečno prilikom obračuna place za vrijeme trajanja vježbeničkog staža.

**Članak 3.**

U slučaju promjene mentora tijekom trajanja vježbeničkog staža, naknada za mentorstvo isplaćivat će se mentorima sukladno vremenu obavljanja mentorstva.

**Članak 4.**

Rješenje o imenovanju mentora i ostvarivanju prava na naknadu iz čl. 2. Ove Odluke donosi pročelnik Jedinstvenog upravnog odjela Općine Erdut.

**Članak 5.**

Ova Odluka stupa na snagu danom donošenja te će se objaviti na službenim web stranicama Općine Erdut.

KLASA: 120-01/25-02/1

URBROJ: 2158/-18-02-25-1

NAČELNIK

Jugoslav Vesić